Dagga en vuurwapens by huis in Kemptonpark gevindDie Valke het Vrydag ŉ klopjag uitgevoer by ŉ huis in Kemptonpark en op ŉ tuin vol daggapotplante en vuurwapens afgekom. Kaptein Paul Ramaloko, woordvoerder van die Valke, sê hulle het op ŉ wenk van die publiek reageer. “ŉ 21-jarige man en ŉ 52-jarige vrou is in hegtenis geneem. Die dagga het ŉ geraamde straatwaarde van R20 000,” het hy gesê. Die valke het ook beslag gelê op 14 vuurwapens, waaronder ŉ R5-geweer en ŉ jaggeweer. “Ons het ook ŉ BMW-voertuig gevind wat glo in Durban gesteel is.” Die twee verdagtes moet Maandag in die Kemptonpark-landdroshof verskyn op aanklagte van dwelmhandel, die besit van ongelisensieerde vuurwapens asook die besit van ŉ beweerde gesteelde voertuig. Die Valke verwag om meer inhegtenisnames te maak.